CELEX: 32020D0906
Language: lv
Date: 2020-06-29 00:00:00
Title: Padomes Lēmums (KĀDP) 2020/906 (2020. gada 29. jūnijs), ar ko groza Lēmumu (KĀDP) 2019/615 par Savienības atbalstu darbībām pirms Kodolieroču neizplatīšanas līguma (KNL) pušu 2020. gada pārskatīšanas konferences

30.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/36
               
            
         PADOMES LĒMUMS (KĀDP) 2020/906
         (2020. gada 29. jūnijs),
         ar ko groza Lēmumu (KĀDP) 2019/615 par Savienības atbalstu darbībām pirms Kodolieroču neizplatīšanas līguma (KNL) pušu 2020. gada pārskatīšanas konferences
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 15. aprīlī pieņēma Lēmumu (KĀDP) 2019/615 (1), kurā ir paredzēts, ka lēmuma 1. pantā minētajām darbībām ir 18 mēnešu īstenošanas periods, sākot no finansēšanas nolīguma noslēgšanas dienas.
                  
               
                     (2)
                  
                  
                     Apvienoto Nāciju Organizācijas Atbruņošanās lietu birojs lūdza līdz 2021. gada 16. aprīlim pagarināt Lēmuma (KĀDP) 2019/615 īstenošanas periodu. Pieprasītais pagarinājums ir saistīts ar Covid-19 pandēmiju un saskaņā ar Lēmumu (KĀDP) 2019/615 veikto darbību pagaidu apturēšanu.
                  
               
                     (3)
                  
                  
                     Lēmuma (KĀDP) 2019/615 1. pantā minētās darbības, neatstājot nekādu ietekmi uz finanšu resursiem, var turpināt veikt līdz 2021. gada 16. aprīlim.
                  
               
                     (4)
                  
                  
                     Tādēļ Lēmums (KĀDP) 2019/615 būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2019/615 5. panta 2. punktu aizstāj ar šādu:
            
                        “2.
                     
                     
                        Šis lēmums zaudē spēku 24 mēnešus pēc 3. panta 3. punktā minētā finansēšanas nolīguma noslēgšanas dienas vai sešus mēnešus pēc tā pieņemšanas, ja minētajā periodā netiek noslēgts neviens finansēšanas nolīgums.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 29. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2019/615 (2019. gada 15. aprīlis) par Savienības atbalstu darbībām pirms Kodolieroču neizplatīšanas līguma (KNL) pušu 2020. gada pārskatīšanas konferences (OV L 105, 16.4.2019., 25. lpp.).